قلات : قلات اٹ بجلی ویل آتیا ڈی سی قلات منیر احمد درانی نا کماشی ٹی کسیکو کمامدار قلات و کشارگر تا اہم ءُ دیوان اس اڈ ہلک۔ دیوان اٹ ایڈیشنل ڈپٹی کمشنر فدا بلوچ و ایلوفک بشخ ہلکر۔ دیوان نا بشخندار آک ڈپٹی کمشنر ءِ بجلی نا بابت ویل آتا سٹی فیڈر آ بھلو لوڈ شیڈنگ بجلی نا پدریسہ ٹرپنگ و بجلی نا وخت اٹ کمتی نا بابت ڈپٹی کمشنر معلومدار کرے۔ ایکسیئن کیسکو محمد عارف ساسولی پارینے بجلی نا اوورلوڈنگ نا سوب آن ٹرپنگ مننگ اٹی ءِ۔ سٹی ٹی اسہ پوسکن ءُ فیڈر اس جوڑ کننگ اٹی ءِ۔
(آن لائن)
